พอดีโดนแมวข่วนค่ะ มีแผลถลอกนิดหน่อยไม่มีเลือดไหล พึ่งฉีดวัคซีนป้องกันพิษสุนัขบ้าครบไปเมื่อวันที่1ก.พ.ที่ผ่านมาค่ะ อยากทราบว่าต้องไปฉีดเพิ่มไหม(แมวที่ข่วนคือแมวจรไม่ได้ฉีดยาให้อาหารทุกวันและอยู่แถวบ้านมาเกือบ2ปี เป็นแมวตัวเดียวกับที่ข่วนรอบที่แล้ว)
สวัสดีค่ะ โรคพิษสุนัขบ้าเป็นโรคที่เกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำ 1-2 เข็มจากที่กล่าวมา ถ้าเคยฉีดวัคซีนมาเข็มล่าสุดเมื่อ 1 กพ คือไม่ถึง 1 เดือนที่ผ่านมานั้น ระดับภูมิคุ้มกันน่าจะอยู่ในระดับสูงมาก จริงๆแล้ว น่าจะยังไม่จำเป็นต้องไปฉีดเพิ่ม หากยังสังเกตอาการแมวตัวนั้นๆได้ครบ 10 วัน แต่หากไม่สบายใจมาก หรือแมวหายไป ไม่สามารถสังเกตอาการแมวได้เลย อาจจะนำสมุดวัคซีนไปปรึกษาแพทย์ที่รพใกล้บ้าน พร้อมตรวจร่างกายดูแผลอีกครั้ง ซึ่งอาจจะฉีดกระตุ้น 1 เข็ม (เพราะเข็มสุดท้ายได้มาไม่ถึง 6 เดือน) ก็ได้เช่นกัน